Bosna i Hercegovina

Federacija BiH

Kanton Sarajevo

Općina Novi Grad Sarajevo

JU OŠ „Meša Selimović“ Sarajevo

# Ul. Geteova 16, 71 000 Sarajevo

Na osnovu člana 94. a u vezi sa članom 88. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), Pravilnika o radu JU OŠ „Meša Selimović“ Sarajevo, člana 4. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22, 22/22), Odluke Školskog odbora JU OŠ „Meša Selimović“ Sarajevo, broj: 01-110/23 od 27.01.2023. godine, Saglasnosti Ministarstva za odgoj i obrazovanje Kantona Sarajevo, broj: 11-11-30-15471-8-11-1/23 od 12.01.2023. godine, za pozicije u JU OŠ „Meša Selimović“ Sarajevo, raspisuje se:

**JAVNI KONKURS**

**za popunu upražnjenih radnih mjesta**

**NAZIV, SJEDIŠTE I INTERNET STRANICA USTANOVE**

JU OŠ „Meša Selimović“ Sarajevo,

Ulica: Geteova 16, 71000 Sarajevo.

www.osmssa.edu.ba

**NAZIV RADNIH MJESTA I NAZNAKA O TRAJANJU RADNOG ODNOSA**

Za raspisivanje javnog konkursa za popunu upražnjenih radnih mjesta za:

1. **na određeno vrijeme od okončanja konkursne procedure do povratka radnice sa bolovanja, a najkasnije do 30.06.2023. godine za:**
2. Nastavnik razredne nastave... 1 izvršilac, puna nastavna norma
3. Nastavnik razredne nastave... 1 izvršilac, puna nastavna norma
4. **na određeno vrijeme od okončanja konkursne procedure do 30.06.2023. godine, za:**
5. Nastavnik u produženom boravku...1 izvršilac, nepuno radno vrjeme (30 sati sedmično)
6. Nastavnik u produženom boravku...1 izvršilac, nepuno radno vrjeme (30 sati sedmično)
7. Nastavnik u produženom boravku...1 izvršilac, nepuno radno vrjeme (30 sati sedmično)

**OPIS POSLOVA I POTREBNI USLOVI ZA ZASNIVANJE RADNOG ODNOSA**

**OPIS POSLOVA**

Poslovi navedenih radnih mjesta obavljaju se na osnovu Nastavnog plana i programa za osnovnu školu, Godišnjeg programa rada škole i Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo broj: 30/18, 09/22, 20/22).

Radnici navedeni pod a) 1. i 2. obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstava i učila po predmetima za osnovnu školu (''Službene novine Kantona Sarajevo'' broj 30/18, 9/22, 20/22) kao što su:

* neposredni odgojno-obrazovni rad (redovna nastava prema Nastavnom planu i programu),
* pregled pismenih zadataka i programom predviđenih kontrolnih i grafičkih radova,
* ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)
* pripremanje za neposredno odgojno-obrazovni rad,
* ostali poslovi:
	+ stručno usavršavanje,
	+ rad u stručnim organima,
	+ saradnja s roditeljima,
	+ rad na pedagoškoj dokumentaciji,
	+ rad na pedagoškoj elektronskoj dokumentaciji,
	+ dežurstvo,
	+ konsultacije s učenicima (ukoliko se realiziraju u posebnom terminu van redovne nastave),
	+ vođenje stručnog aktiva,
	+ rad u komisiji koju imenuju stručni organi škole,
	+ rad u komisiji koju imenuje Školski odbor,
	+ priprema za izvođenje terenske nastave,
	+ posjete kulturnim i javnim ustanovama kao i kulturno-historijskim spomenicima,
	+ ostali poslovi po nalogu direktora.

Radnici navedeni pod b) 1, 2. i 3. obavljaju poslove utvrđene Pedagoškim standardima i općim normativima za osnovni odgoj i obrazovanje i normativima radnog prostora, opreme, nastavnih sredstva i učila po predmetima za osnovnu školu, te Pravilnikom o unutrašnjoj organizaciji i sistematizaciji radnih mjesta u JU OŠ „Meša Selimović“ Sarajevo kao što su:

* organiziranje dnevnih obrazovnih zadataka u skladu s odgojno-obrazovnim potrebama učenika/ica,
* pružanje stručne pomoći u učenju i savjetovanje učenika/ica
* organiziranje slobodnih aktivnosti učenika/ica koji podrazumijeva vođenje slobodnih aktivnosti, upućivanje učenika/ica na aktivnosti, kao i organizaciju rekreativnih i izvanučioničnih aktivnosti, te učešće u kulturnoj djelatnosti škole i zajednice
* briga za pravilnu prehranu učenika/ica
* redovna saradnja sa roditeljima i i izvještavanje o radu učenika/ica
* briga za uređenje i funkcioniranje radnog prostora, te izrada potrebnog didaktičkog i ostalog materijala
* planiranje i programiranje rada produženog boravka (uspostavljenje evidencije, dnevna evidencija, evidencija saradnje sa roditeljima)
* vođenje evidencije o polaznicima/cama produženog boravka (uspostavljanje evidencije, dnevna evidencija, evidencija saradnje sa roditeljima, evidencija o uplatama roditelja)
* organizacija roditeljskih sastanaka
* saradnja s učiteljima u redovnoj nastavi (praćenje programa rada učitelja u redovnom odjeljenju sa posebnim osvrtom na ciljeve i zadatke, uspostavljanje kontrole nad dnevnim obrazovnim zadaćama i obrazovnim potrebama pojedinog učenika/ice)
* saradnja sa stručnim saradnicima/cama
* stručno usavršavanje učitelja/ica
* izvještavanje, statističko praćenje rezultata i evaluacija rezultata rada na polugodištu i na kraju školske godine

Opis poslova je detaljnije razrađen programom rada produženog boravka i Pedagoškim standardima i normativima za osnovnu školu.

**POTREBNI USLOVI KOJIM SE REGULIŠE SISTEMATIZACIJA RADNIH MJESTA**

**Uslovi za radna mjesta navedena pod a) pod rednim brojm 1. i 2. su:**

* VSS ili VŠS - profesor/nastavnik razredne nastave
* Nastavu iz ovog nastavnog predmeta mogu izvoditi i lica sa završenim I (prvim) ciklusom odgovarajućeg studija visokog obrazovanja (dodiplomski studij) u trajanju od najmanje 3, odnosno 4 studijske godine, sa akademskom titulom i stručnim zvanjem bakalauret/bachelor za određenu oblast, odnosno sa završenim II (drugim) ciklusom odgovarajućeg studija visokog obrazovanja (postdiplomski studij), sa akademskom titulom i stručnim zvanjem magistra za određenu oblast odnosno završenim trećim ciklusom studija i naučnim zvanjem doktor nauka.

Profil i nivo stručne spreme nastavnika utvrđen je Zakonom i Nastavnim planom i programom.

**Uslovi za radna mjesta navedena pod b) pod rednim brojm 1, 2. i 3. su:**

Profil i nivo stručne spreme za radna mjesta navedena u ovom javnom konkursu pod rednim brojem b) 1, 2. i 3. utvrđen je Pedagoškim standardima i općim normativima za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo broj: 30/18, 9/22, 20/22), Nastavnim planom i programom za osnovnu školu i Pravilnikom o unutrašnjoj organizaciji i sistematizaciji radnih mjesta u JU OŠ „Meša Selimović“ Sarajevo i odgovara sljedećim profilima predviđenim za:

- nastavnik razredne nastave

- pedagog

– socijalni pedagog

- pedagog-psiholog

Za realizaciju pojedinih segmenata/radionica iz programa rada produženog boravka mogu se angažirati predmetni nastavnici i stručni saradnici (bibliotekar, socijalni radnik).

U skladu sa članom 121. Zakona o osnovnom odgoju i obrazovanju (“Službene novine Kantona Sarajevo” broj: 23/17, 33/17, 30/19, 34/20 i 33/21) u školi radni odnos mogu zasnovati i lica koja su završila prvi ciklus bolonjskog visokoobrazovnog procesa do kraja 2020/2021. školske godine. Ova lica su obavezna završiti II ciklus bolonjskog visokoobrazovnog procesa u roku od četiri godine od stupanja na snagu ovog Zakona. U školi radni odnos mogu zasnovati i lica koja su stekla VI stepen stručne spreme, po predbolonjskom sistemu studiranja. Ova lica su obavezna doškolovati se u roku od tri godine, od dana donošenja programa doškolovavanja.

**MJESTO OBAVLJANJA RADA**

Mjesto obavljanja rada radnika navedenih pod a) 1. i 2. i pod b) 1, 2 i 3. je na adresi škole JU OŠ „Meša Selimović“ Sarajevo, ulica Geteova 16, 71000 Sarajevo.

**RADNO VRIJEME**

Za radna mjesta navedena pod a) pod rednim brojem 1. i 2. radno vrijeme je 8 sati dnevno i ostvaruje se zavisno od rasporeda časova u školskoj 2022/2023. godini, a prateći Godišnji program rada škole, kolektivni ugovor, pravilnik o radu i ugovor o radu radnika

Za radna mjesta navedena pod brojevima b) 1, 2 i 3. radno vrijeme je 6 sati dnevno u skladu sa rasporedom, a prateći rad Produženog boravka, Godišnji program rada škole, kolektivni ugovor, pravilnik o radu i ugovor o radu radnika

**OSNOVNA PLAĆA**

Osnovna plaća radnika sa punim radnim vremenom iznosi: - nastavnik sa završenim VII, I/II ciklus bolonje (180, 240, 300 ECTS ) – 1.306,80 KM; - nastavnik – mentor, sa završenim VII, I/II ciklus bolonje (180, 240, 300 ECTS) – 1.343,10 KM; - nastavnik – savjetnik, sa završenim VII, I/II ciklus bolonje (180, 240, 300 ECTS) – 1.379,40 KM; - nastavnik – viši savjetnik, sa završenim VII, I/II ciklus bolonje (180, 240, 300 ECTS) – 1.448,07 KM; - nastavnik sa završenom VŠS – 1.201,20 KM; - nastavnik – mentor sa završenom VŠS, – 1.237,50 KM; - nastavnik – savjetnik sa završenom VŠS, – 1.270,50 KM; - nastavnik – viši savjetnik sa završenom VŠS, – 1.343,10 KM. Tačan iznos osnovne plaće utvrdjuje se na osnovu stečenog zvanja i stepena stručne spreme nastavnika.

**ROK ZA PODNOŠENJE PRIJAVE**

Javni konkurs ostaje otvoren 10 dana od dana objave obavještenja o raspisanom konkursu u dnevnom listu „Oslobođenje“ i krajnji rok za prijavu na javni konkurs je 10.02.2023. godine.

**DODATNO BODOVANJE PO OSNOVU DOPUNSKIH PRAVA BORACA – BRANITELJA BiH I ČLANOVA NJIHOVIH PORODICA**

 Nakon bodovanja na osnovu općih i posebnih kriterija u skladu sa Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22,22/22), (u daljem tekstu: Pravilnik), na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji BiH i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ br. 37/20 i 27/21), a dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20 i 28/21). Pravo na dodatne bodove ostvaruju branioci i članovi njihovih porodica pod sljedećim uslovima: a) da imaju prijavljeno prebivalište/boravište u Kantonu Sarajevo i b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni sa nižom stručnom spremom od one koju posjeduju.

**TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA**

Kontakt telefon osobe zadužene za davanje dodatnih obavještenja je 033 543 113.

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave sa dokazima o ispunjavanju uslova za konkurs dostaviti putem pošte ili lično u zatvorenoj koverti na adresu:

JU OŠ „Meša Selimović“ Sarajevo, ulica Geteova 16, 71000 Sarajevo.

–Sanaznakom – „Prijava na javni konkurs na poziciju (navesti ime i prezime kandidata, adresu, poziciju/e za koju/e je raspisan javni konkurs) NE OTVARAJ - OTVARA KOMISIJA“.

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokol škole u roku od mjesec dana od okončanja konkursne procedure.

**DOKUMENTACIJA KOJA SE PODNOSI UZ PRIJAVU**

Za zasnivanje radnog odnosa, pored općih uslova utvrđenih Zakonom o radu („Službene novine FBiH“ br. 26/16 i 89/18), kandidati treba da ispunjavaju i posebne uslove predviđene Zakonom o osnovnom odgoju i obrazovanju Kantona Sarajevo („Službene novine Kantona Sarajevo“ br. 23/17, 33/17, 30/19, 34/20 i 33/21), Nastavnim planom i programom za osnovnu školu, Pedagoškim standardima i općim normativima za osnovni odgoj i obrazovanje i normative radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo“ br. 30/18 i 20/22) i Pravilnikom o unutrašnjoj organizaciji i sistematizaciji radnih mjesta JU OŠ „Meša Selimović“ Sarajevo. Uz potpisanu prijavu sa kratkom biografijom kandidati su dužni dostaviti:

1. OBAVEZNA DOKUMENTACIJA (kopije ili ovjerene kopije)
2. svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa),
3. diploma/uvjerenje/svjedodžba o stečenoj stručnoj spremi,
4. izvod iz matične knjige rođenih,
5. uvjerenje o državljanstvu Bosne i Hercegovine (ne starije od šest mjeseci),
6. svojeručno potpisana saglasnost o dostavljanju preliminarnih odluka prema kojoj se kandidatu, preliminarne odluke iz člana 19. Pravilnika, dostavljaju elektronskom poštom na adresu koju je kandidat naveo u prijavi na javni konkurs (Obrazac saglasnosti u prilogu ovog konkursa),
7. druge dokaze o ispunjavanju o ispunjavanju uslova za to radno mjesto, a koji su navedeni u u javnom konkursu.
8. DODATNA DOKUMENTACIJA (kopije ili ovjerene kopije)
9. uvjerenje o radnom stažu sa tačno naznačenim poslovima i radnim zadacima (šifra zanimanja) koje izdaje fond za penzijsko-invalidsko osiguranje,
10. uvjerenje/potvrda poslodavca o vremenu provedenom na poslovima nastavnika u produženom i cjelodnevnom boravku redovne osnovne škole i poslovima asistenta u ustanovi,
11. uvjerenje/potvrda poslodavca o vremenu provedenom na stručnom osposobljavanju u ustanovi,
12. uvjerenje o položenom stručnom ispitu,
13. potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija od tri mjeseca),
14. rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika, odnosno propisom koji se primjenjuje na teritoriji Bosne i Hercegovine, kojim je stečeno zvanje na osnovu istih kriterija i u istoj proceduri kao u navedenom pravilniku;
15. diploma/uvjerenje o stečenom akademskom zvanju,
16. potvrda o posebnom priznaju UNSA,
17. uvjerenje/rješenje nadležnih organa o pripadnosti boračkoj populaciji i to:
	1. uvjerenje o statusu djeteta šehida - poginulog borca i nestalog branioca,
	2. rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida;
	3. dokaz o bračnoj zajednici sa ratnim vojnim invalidom;
	4. rješenje o priznatom pravu na mjesečno novčano primanje dobitniku priznanja;
	5. uvjerenje o učešću u oružanim snagama,
	6. uvjerenje o statusu djeteta ratnog vojnog invalida;
	7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta, ne starije od šest mjeseci;
18. uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju. Nakon bodovanja iz čl. 9., 10., 11., 12. i 13. Pravilnika na osnovu općih i posebnih kriterija, na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji Bosne i Hercegovine i članovi njihovih porodica) dodaju se bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo i općinama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 37/20 i 27/21).

Dodatni bodovi iz prethodnog stava računaju se u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", br. 38/20 i 28/21).

Dokumentacija koju kandidat dostavlja uz svojeručno potpisanu prijavu na konkurs mogu biti kopije uz obavezu da kandidat, koji je primljen po konkursu, dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

Nakon konačnosti Odluke o prijemu u radni odnos iz člana 19. stav (8), odnosno član 20. stav (6) Pravilnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Obavještenje o raspisanom javnom konkursu je objavljeno u dnevnom listu „Oslobođenje“ dana 31.01.2023. godine a kompletan tekst konkursa je objavljen na službenoj internet stranici JU OŠ „Meša Selimović“ Sarajevo i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Službi za zapošljavanje Kantona Sarajevo“ radi objavljivanja na njihovim službenim internet stranicama, uz naznaku isteka roka za prijavu na ovaj konkurs, i ostat će objavljen na internet stranicama u čitavom periodu roka prijave.

Javni konkurs ostaje otvoren 10 dana od dana objave obavještenja o raspisanom Javnom konkursu u dnevnom listu „Oslobođenje“ i krajnji rok za prijavu na javni konkurs je 10.02.2023. godine.

PRILOG

**Saglasnost za dostavljanje preliminarnih odluka**

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo, broj: 12/22, 22/22), saglasan/na sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U\_\_\_\_\_\_\_\_\_\_\_\_\_, dana\_\_\_.\_\_\_.\_\_\_\_\_\_\_\_\_\_.godine Kandidat/kandidatkinja

 \_\_\_\_\_\_\_\_\_\_\_\_\_\_\_\_\_\_\_\_\_\_